উন্নত বিশ্বে শারীরিক শ্রম এবং রিস্ক ফ্যাক্টরের উপর নির্ধারিত হয় শ্রমের মজুরী। আপনি কিংবা আমি বঙ্গদেশে যখন ফুলবাবু হয়ে রিক্সায় ঠ্যাং তুলে বসি- তখন সচিব, উকিল শিক্ষক যাই হই না কেন- অনুভব করতে ভুলে যাই- আমার মজুরী এই রিক্সা প্যাডেল মারা ভাইটির চেয়ে অন্তত চল্লিশ গুন কম হওয়া উচিত। দেশে বাস করার কালে আমি তা মালুম করতে পারি না যদিও- কিন্তু টরেন্টো’তে বসবাসকালে আমি তা ঠিকঠিক অনুধাবনে সক্ষম হই। গার্মেন্টস শ্রমিকদের দিন রাত খাটিয়ে, নিজে ফুলে উঠি আর গন্ধ ছড়াই যত্রতত্র- শ্রমিকদের জীবন ঝরা পাতার মত, কখন কোনটা খসে পড়ে- এ খবর আমাকে জানায় কে- আর কেই বা লেখে পত্র!